પ્રાપ્ત વિગત મુજબ, શહેરના મેઘાણીસર્કલ, સાંઈબાબા મંદિર પાસેથી ઘોઘારોડ પોલીસ સ્ટાફે બાતમી રાહે વોચ રહી ત્યાંથી પસાર થતી મારૂતી ફ્રન્ટી કાર નં.જીજે૧ એપી ૩૮૩૦ને અટકાવતા કાર ચાલક નાસી છુટ્યો હતો. જ્યારે પોલીસે કારની તલાશી લેતા જેનાથી ઈંગ્લીશ દારૂની નાની-મોટી મળી કુલ ૩૦૦ બોટલ દારૂની મળી આવી હતી. પોલીસે દારૂ-કાર મળી કુલ રૂા.૮૪ હજારનો મુદ્દામાલ જપ્ત કરી ફરાર શખ્સ વિરૂધ્ધ પ્રોહિ. મુજબનો ગુનો નોંધી વધુ તપાસ હાથ ધરી છે.